armvectores/hy_wikipedia_2023 huggingface dataset:
Մեմնոն

Մեմնոն (հին հունարեն՝ Μέμνων), Հին Հունաստանի դիցաբանության մեջ Էոսի և Տիտոնոսի որդին, եթովպացիների թագավորը։ Նրա զենքերը պատրաստել է Հեփեստոսը։


== Գործունեություն ==
Տրոյայի պատերազմի ժամանակ Մեմնոնը մեծաթիվ եթովպական զորք բերեց Տրոյայի պաշտպանության համար։ Սպանել է Անտիլոքոսին, սակայն զոհվել է Աքիլլեսի ձեռքերով, որը վրեժ լուծեց ընկերոջ մահվան համար։ Իսկ ըստ Քվինտոս Զմյուռնիացու «Հոմերոսից հետո» (լատ.՝ Posthomerica, հին հուն․՝ «Τὰ μετὰ τὸν Ὅμηρον», «Τὰ μεθ᾽ Ὅμηρον») պոեմի՝ Մեմնոնը սպանել է 3 աքքադցու, սակայն սպանվել է Աքիլլեսի կողմից։ Մեմնոնի մահը հիշեցնում է Հեկտորի մահը, Տրոյայի մեկ այլ պաշտպանի, ում նույնպես սպանել է Աքիլլեսը՝ ցանկանալով վրեժ լուծել իր ընկերոջ (Պատրոկլեսի) մահվան համար։ Ըստ որոշ գիտնականների «Եթովպիական» պոեմն առավել հնամենի պատմություններ է պարունակում Մեմնոնի մասին, քան «Իլիականը»։


== Մահվանից հետո ==
Մեմնոնի մահվանից հետո Զևսը, տեսնելով որդու կորուստը անհույս սգացող Էոսին (ըստ լեգենդի՝ ցողի կաթիլը, որը  հայտնվում է առավոտյան, Էոսի արցունքներն են՝ թափված որդու համար), Մեմնոնին կյանք է տալիս և շնորհում անմահություն։
Մեմնոնի հորեղբայրը նրա համար Փռյուգիայում կառուցում է հուշարձան։ Մեմնոնի գերեզմանը նշվում է Էսեպի գետաբերանին՝ Եթովպիայում։ Ըստ Սիմոնիդես Քիոսացու՝ Մեմնոնը թաղված է Սիրիայում՝ Պալտայի մոտակայքում, Բադ գետի մոտ։ Մեմնոնի տաճարը գտնվել է Օրոնտեսում։ Մեմնոնի բրոնզաձույլ սուրը պահվել է Նիկոմեդիայի Ասկլեպիոսի տաճարում։ Արքայի հանդերձանքը ասեղնագործված էր մեմնոիդների պատկերներով։ Ըստ տարածված լեգենդի՝ Մեմնոնը թագավորել է 5 սերունդ։
Մեմնոնի արձանը տեղադրված է եղել եգիպտական Թեբեում, բայց, ըստ թեբեացիների, դա Ֆամենոֆի արձանն է եղել։
Նրա մասին գրել են Էսքիլեսը, Սոփոկլեսը։


== Ծանոթագրություններ ==


== Գրականություն ==
Quintus, James Alan W. (2004)։ The Trojan Epic: Posthomerica։ Book II։ Baltimore, MD: Johns Hopkins UP 
Herodotus (2003)։ The Histories։ London, England: Penguin Books։ ISBN 978-0-14-044908-2 


== Արտաքին հղումներ ==
Philostratus von Lemnos, 1.7 Theoi Project
Quintus von Smyrna Posthomerica libri II Theoi Project
Բոյուք Գերդիկ

Բոյուք Գերդիկ, լեռ Փոքր Կովկասում, Ելիզավետպոլի նահանգի Ղազախի գավառում։ Բարձրությունը 1038 մետր։


== Ծանոթագրություններ ==
Կոշկինո (ստանցիա, Նեկլինովսկի շրջան)

Անվան այլ կիրառումների համար տե՛ս՝ Կոշկինո (այլ կիրառումներ)Կոշկինո (ռուս.՝ Кошкино ), երկաթուղային կայարան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Տրոիցկի գյուղական համայնքի կազմի մեջ։
Ճապկի հարավային

Ճապկի հարավային (լատ.՝ Cornus australis), hոնազգիների ընտանիքի, ճապկի ցեղի բույս։


== Նկարագրություն ==
Տերևաթափ խոշոր թուփ է՝ մինչև 4 մետր բարձրությամբ, լայն, դեպի ցած խոնարհված սաղարթով։ Երիտասարդ ընձյուղները ծածկված են խիտ աղվամազով։ Սկզբում կանաչ են, այնուհետև մերկանում են, ստանալով պղտոր ծիրանագույն երանգ։ Բազմամյա ընձյուղները գորշամոխրավուն են։ Տերևադասավորությունը հակադիր է։ Տերևները ձվաձև են կամ ձվաէլիպսաձև, 2.5-9.5 սմ երկարությամբ և 1.5-6 սմ լայնությամբ, սրածայր, կլորավուն հիմքով, վերևի կողմից' վառ կանաչավուն, ներքևի կողմից' ավելի բաց գույնի։ Ծաղկաբույլերը վահանաձև են, 3-6 սմ լայնությամբ, տափակ կամ ուռուցիկ։ Ծաղիկները սպիտակ են, մանր։ Կորիզապտուղը գնդաձև է, 0.5-0.9 սմ տրամագծով, սևավուն։ Ծաղկում է մայիս-հունիս ամիսներին, պտուղները հասունանում են օգոստոս-սեպտեմբերին։


== Տարածվածություն ==
Տարածված է Կովկասում, Ղրիմում, Փոքր Ասիայում, կենտրոնական շրջաններում, Զանգեզուրում։ Ամենուրեք աճում է խառը անտառներում, մինչև 1500 մետր բարձրությունների վրա։ Հողի նկատմամբ պահանջկոտ չէ։ Ստվերատար է, միաժամանակ լավ է աճում բաց, արևոտ վայրերում։ Բավականին չորադիմացկուն է և ջերմասեր։ Կարող է աճել Հայաստանի ստորին և միջին լեռնային գոտիներում։


== Կիրառություն ==
Խորհուրդ է տրվում օգտագործել որպես խուզվող կենդանի ցանկապատ։ Առատ արմատային մացառներ տալու շնորհիվ կարելի է օգտագործել նաև հակաէրոզիոն տնկարկներում։ Նուրբ և ճկուն ճյուղերից քթոցներ են հյուսում։ Տերևները պարունակում են 168-200, իսկ պտուղները' մինչև 100 մգ/տոկոս վիտամին C:


== Ծանոթագրություններ ==
Տոկարևկա (գյուղ, Կրիվոե Օզերոյի շրջան)

Անվան այլ կիրառումների համար տե՛ս՝ ՏոկարևկաՏոկարևկա (ուկրաիներեն՝ Токарівка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Տոկարևկա գյուղում բնակվում էր 176 մարդ։ Բնակավայրը զբաղեցնում է 1619 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադեր (Խարբերդի գավառ)

Անվան այլ կիրառումների համար տե՛ս՝ ԱդերԱդեր, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Նոր Մալաթիա քաղաքից 40-42 կմ հյուսիս՝ Եփրատ գետի միջին հոսանքի աջ կողմում, սարահարթի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լանդսմեյր

Լանդսմեյր (հոլ.՝ Landsmeer ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 22,54 կմ² է, բնակչությունը՝ 10.221 (2011 թ.)։ Մեկ շնչի տարեկան միջին եկամուտը 15.500 եվրո է։
Ռոժդեստվենսկոե (գյուղ, Բլագովեշչենսկի շրջան)

Անվան այլ կիրառումների համար տե՛ս՝ Ռոժդեստվենսկոե (այլ կիրառումներ)Ռոժդեստվենսկոե (ռուս.՝ Рождественское, բաշկիրերեն՝ Рождественский), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրբելի (Ցագերի շրջան)

Օրբելի (վրաց.՝ ორბელი), գյուղ Վրաստանում: Գտնվում է Ռաճա-Լեչխում և Քվեմո Սվանեթ մարզի Ցագերի շրջանում:


== Դիրք ==
Գտնվում է ծովի մակարդակից 600 մետր բարձրության վրա։ Շրջկենտրոն Ցագերից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 705 մարդ:


== Ծանոթագրություններ ==
As If It’s Your Last

«As If It’s Your Last» (կորեերեն՝ 마지막처럼), սինգլ է, որը ձայնագրվել է Blackpink խմբի կողմից։ Թողարկվել է 2017 թ. հունիսի 22-ին YG Entertainment լեյբլի կողմից, KT Music հովանավորությամբ։


== Նախապատրաստում և ներկայացում ==
2017 թ. մայիսի կեսերին  YG Entertainment հայտարարեց Blackpink խմբի վերադարձի մասին, որը պետք է տեղի ունենար հունիսին, իսկ արդեն հունիսի 5-ին տեղեկություներ տարածվեցին նոր տեսահոլոակի նկարահանման մասին։ Հենց նույն օրը Յան Հյոն Սոկը հաստատել է իր հունիսյան վերդարձը։ 2017 թ. հունիսի 6-ին հայտարարեցին, որ իրենց վերադարձը տեղի կունենա հունիսի 15-ից մինչև հունիսի 20-ը։ Հունիսի 13-ին հայտնի դարձավ, որ վերադարձը կլինի հունիսի 22-ին։ Հունիսի 16-ից մինչև 18-ը հրապարակվում էին տեսահոլովակի փոքր մասեր ամեն մի աղջկա մասնակցությամբ։
Հունիսի 19-ին հայտարարեցին երգի անվանումը՝  «As If It’s Your Last»: Նաև հայտնի դարձավ, որ սինգլը նվեր է ֆանատների համար մինչ նոր ալբումի՝ Square Three թողարկումը։ Հունիսի 20-ին YouTube պաշտոնական էջում և «V» կայքում հրապարակվեց տեսահոլովակի թիզերը։ Հաջորդ օրը նկարահանումներից տեսանյութ հրապարակվեց  և նրանք հայտարարեցին, որ կանցկացնեն շոուքեյս սինգլի հրապարակման օրը։
Հենց առաջին օրը տեսահոլովակը հավաքեց 13 միլիոն դիտում, դառանալով ամենից շատ դիտում ունեցողը ինչպես (նախկինում ռեկորդը պատկանում էր BTS խմբին)տղաների այնպես էլ աղջիկների խմբերի մեջ (նախկինում ռեկորդը պատկանում էր Twice խմբին), ինչպես նաև ամենից շատ դիտված կորեական տեսահոլովակը PSY-ի «Gentleman» երգի տեսահոլովակից հետո։
Հունիսի 24-ին հրապարակվեց երգի պարային պրակտիկա։
Պրոմուշեն «As If It’s Your Last» վաճառվում է տարբեր երաժշտական շուներում և շարունակվում է մինչև խմբի շոուքեյսը Ճապոնյաում հուլիսի ավարտը։ Հունիսի 24-ին Blackpink առաջին անգամ մասնակցեց Music Core-ին։


== Չարթեր ==


== Պարգևներ և անվանակարգեր ==


=== Երաժշտական շոուներ ===


== Ծանոթագրություններ ==
Աշոտ Կարագյան

Աշոտ Հակոբի Կարագյան (հունվարի 23, 1951), հայ սուսերամարտիկ, աշխարհի կրկնակի չեմպիոն (1979, 1981), Օլիմպիական խաղերի արծաթե և  բրոնզե մեդալակիր (1980 թվական)։ ԽՍՀՄ-ի սպորտի վարպետ (1974 թվական)։ Նաև ստացել է Ռուսաստանի սպորտի վարպետ կոչումը (2005 թվական)։


== Կենսագրություն ==
Աշոտ Կարագյանը սկսել է զբաղվել սուսերամարտով 1963 թվականին Երևանի պատանի հնգամարտիկների դպրոցում Լևոն Ստեփանյանի գլխավորությամբ։ 1969 թվականին որոշեց խորանալ սուսերամարտի մեջ և միացավ ԽՍՀՄ-ի պատանեկան հավաքականին։
1973-1981 թվականներին եղել է ԽՍՀՄ ազգային հավաքականի կազմում։ 1979 և 1981 թվականներին դարձել է աշխարհի չեմպիոն, իսկ 1980 թվականին Օլիմպիական խաղերում՝արծաթե և բրոնզե մեդալակիր։ 1980 թվականի ամառային Օլիմպիական խաղերի ժամանակ Մոսկվայում Աշոտ Կարագյանը փոխարինել է վնասվածք ստացած սուսերամարտիկ Վլադիմիր Լապիցկուն և նվաճել արծաթե մեդալ։
1981 թվականին ավարտել է իր սպորտային կարիերան։ 1983-1992 թվականներին աշխատել է «Դինամո» սուսերամարտի դպրոցում՝ որպես մարզիչ և պատրաստել է պատանի աշխարհի չեմպիոններին (1986 թվական)։
2000 թվականին մասնակցել է վետերանական մրցաշարերին և դարձել է 59 տարեկանների բրոնզե մեդալակիր։
2012 թվականին եղել է Մոսկվայի պատանեկան թիմերին մարզող ամենաավագ մարզիչը։


== Ծանոթագրություններ ==


== Հղումներ և Աղբյուրներ ==
http://www.sports-reference.com/olympics/athletes/ka/ashot-karagyan-1.html Archived 2011-03-18 at the Wayback Machine.
Աշոտ Կարագյան
Ашот Карагян в энциклопедии «Динамо»
Վոլոդյա Աբրահամյան (ճարտարագետ)

Վոլոդյա Ղազարոսի Աբրահամյան  (1939, Փառակա, Օրդուբադի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), հայ ճարտարագետ։ Տեխնիկական գիտությունների դոկտոր (1982), պրոֆեսոր (1984)։ ՌԴ բարձրագույն մասնագիտական կրթության վաստակավոր գործիչ (2004)։


== Կենսագրություն ==
Վոլոդյա Ղազարոսի Աբրահամյանը ծնվել է Նախիջևանի Օրդուբադի շրջանի Փառակա գյուղում, 1939 թվականի հուլիսի 20-ին։ 1962 թվականին ավարտել է Երևանի պոլիտեխնիակական ինստիտուտը։ 1984-1994 թվականներին եղել է նույն ինստիտուտի ֆիզիկայի, 1994 թվականից` Սանկտ Պետերբուրգի կապի ռազմական ակադեմիայի բնագիտական գիտակարգերի ամբիոնների վարիչ։
Մի շարք գիտական աշխատանքների հեղինակ է։ Զբաղվել է ստատիկական էլեկտրականացման մեխանիզմների ուսումնասիրությամբ, այդ երևույթի վնասակարության գնահատման հարցերով, ինչպես նաև արդյունաբերության տարբեր բնագավառներում ստատիկական էլեկտրականությունից պաշտպանվելու միջոցառումների մշակմամբ։


== Երկեր ==
Абрамян В.К., Статическая электризация сыпучих материалов при их промышленной обработке, Е., 1976 (համահեղինակ).


== Ծանոթագրություններ ==
1261

1261 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1261 թվականն է, 
XIII դարի 61-րդ տարին։


== Դեպքեր ==


== Ծնունդներ ==


== Մահեր ==
Տնային սնկեր

Տնային սնկեր (լատ.՝ Coniophoraceae), բազիդիավոր աֆիլոֆորային սնկերի ընտանիք։ Հայտնի են 8 ցեղ և 50 տեսակ, Հայաստանում՝ 2 ցեղ և 3 տեսակ՝ կոնիոֆորա սովորական (Coniop- hora puteana) և այլն։ Առավել տարածված է իսկական տնային սունկը կամ սերպուլա լացողը (Serpula lacrimans)։ Աճում է ամենուրեք (քայքայված բնափայտի, հատակի փտած տախտակների վրա, տարբեր շինություններում, նկուղներում, հանքերում)՝ տարվա բոլոր ամիսներին։ Պտղամարմինը միամյա է, հազվադեպ՝ բազմամյա (տրամագիծը՝ մի քանի սմ-ից մինչև 1 մ), դարչնագույն, ժանգագորշ, փռված, փառանման, կաշեկերպ, երբեմն՝ բավականին մսալի, թեթևակի ամրացած հիմնանյութին։ Սնկամարմինն ամուր է, բամբականման, սպիտակ, հաճախ՝ դեղնավուն կամ մոխրագույն։ Առկա են լավ զարգացած սպիտակ, դեղին, մոխրագույն կամ գորշավուն միցելիումային ձգաններ (ռիզոմորֆներ)։ Փտած բնափայտի վրա հանդիպում են բամբականման, սպիտակ կամ մոխրագույն, դեղնավուն խոշոր միցելիումի կուտակումները։ Վնասակար տեսակ է. առաջացնում է փտում, թաղանթանյութի ակտիվ քայքայում։ Բնափայտի լրիվ փտումը և քայքայումը տեղի է ունենում 0,5-1 տարվա ընթացքում։


== Նկարագրություն ==
Ունեն երկարած մարմին, հազվադեպ գլխարկավոր։ Հիմենոֆորմ փշոտ է կամ ցանցավոր։ Սնկերի մեծ մասի տակը սպիտակ գույն ունի։ Մարմինը հիալինային կամ դեղնավուն է, մսոտ կամ դոնդողանման։ Գեներատիվ հիֆերը ունի սեղմանկներ կամ առանց դրանց է։
Սպորները ձվաձև են կամ էլիպսաձև, հարթ դեղին, շականակագույն կամ դեղնականաչ գունավորմամբ։ Բազիձավոր չորս սպորանի սնկեր են։


== Տաքսոնոմիա ==


=== Հոմանիշներ ===
Chrysoconiaceae Jülich 1982


=== Ընտանիք ===
Chrysoconia McCabe & G.A. Escobar 1979
Coniophora DC. 1815, կամ Տնային սնկեր
Gyrodontium Pat. 1900
Meruliporia Murrill 1942


== Ծանոթագրություններ ==


== Գրականություն ==
Bi Zhishu, Guoyang Zheng, Li Taihui The Macrofungus Flora of China's Guangdong Province. — 1993. — ISBN 962-201-556-5
DVBBS

DVBBS-ը (արտասանվում է «dubs»), կանադական էլեկտրոնային երաժշտական դուետ է, կազմված եղբայրներ՝ Քրիս վան դե Հոֆից (ծննդյան անունն է Քրիստոֆեր վան դե Հոֆ), (հունվարի 1, 1990) և Ալեքս վան դե Հոֆից (ծննդյան անունն է Ալեքսանդեր վան դե Հոֆ), (հոկտեմբերի 17, 1991)։ Նրանք հայտնի դարձան իրենց՝համաշխարհային հիթ դարձած «Tsunami» երգի համար, որը ստեղծվեց Borgeous-ի հետ համատեղ։ «Tsunami» երգի վոկալային ռեմիքսը՝ «Tsunami(Jump)» անվամբ, Թայնի Թեմպահի կատարմամբ, Միացյալ Թագավորության և Շոտլանդիայի վարկանշային աղյուսակներում հասավ 1 հորիզոնականի։


== Պատմություն ==


=== Կարիերա ===
Հոֆ Եղբայրները ծնունդով Օնտարիոյի Օրանժվիլ քաղաքից են, սակայն այժմ ապրում են Լոս Անջելեսում, Կալիֆորնիա։


== Ծանոթագրություններ ==
Կրասնոե (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1910 թվականին։
2001 թվականի տվյալներով Կրասնոե գյուղում բնակվում էր 51 մարդ։ Բնակավայրը զբաղեցնում է 0,218 կմ² տարածք։ Բնակչության խտությունը կազմում էր 233,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կնյաժնայա

Կնյաժնայա  (ռուս.՝ Княжная), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ափին՝։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010300312107000009165
Հիդրոլոգիական ուսումնասիրությունների կոդը - 107000916
Ավազանի կոդը -  05.01.03.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիտվերեն

Լիտվերեն (ինքնանուն՝ lietuvių kalba), հնդեվրոպական լեզվաընտանիքի բալթյան լեզվախմբի լեզու։ Աշխարհում լիտվերեն խոսում են 3 միլիոն մարդ։ Այն պաշտոնական լեզու է Լիտվայում։ Լիտվերենը չի մտնում ըստ տարածման աշխարհի լեզուների դասակարգման մեջ։


== Հիմնական առանձնահատկություններ ==
Պատկանում է հնդեվրոպական լեզվաընտանիքի բալթյան ճյուղին։ Ունի երկու հիմնական բարբառ ժյամայտյան (ստորին լիտվական) և աուկշտայտյան (վերին լիտվական)․ վերջինս ընկած է գրական լիտվերենի հիմքում։ Հնդեվրոպական լեզվաընտանիքում բնորոշ է առավել հնատիպ գծերով։
Հնչյունական կազմը հարուստ է(12 ձայնավոր, 8 երկբառ, 45 բաղաձայն)։ Ձայնավորներն ունեն իմաստազատիչ քանակային տարբերություն(երկար–կարճ)։ Շեշտը փոփոխական է, վանկը բնորոշ է ինտոնացիոն ուրույն կաղապարով։
Գոյականն ունի սեռի (արական, իգական, ընդհանուր), թվի(եզակի, հոգնակի, բարբառներում՝ երկակիի մնացորդներ), հոլովի (7) կարգեր։ Բայը ևս հարուստ է ձևաբանական կարգերով (4 եղանակ, 4 ժամանակային ձև)։ Գրավոր հուշարձանները՝ 16–րդ դարից, այբուբենը՝ լատինագիր։


== Տես նաև ==
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություններ ==

[[Կատեգորիա:]]
Սենտենարիու

Անվան այլ կիրառումների համար տե՛ս՝ Սենտենարիու (այլ կիրառումներ)Սենտենարիու  (պորտ.՝ Centenário (Rio Grande do Sul)), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 2992 մարդ, ըստ 2006 թվականի տվյալների։ Տարածքը կազմում է 134.331 կմ2։ Բնակչության խտությունը՝ 22.3 մարդ/կմ²։


== Վիճակագրություն ==
Համախառն ներքին արտադրանքը կազմել է 29 374 680,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 618,43 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,777։


== Պատմություն ==
Քաղաքը հիմնադրվել է 1992 թվականի մարտի 10-ին։
Ֆրիբորն շրջան (Մինեսոտա)

Ֆրիբորն շրջան (անգլ.՝ Freeborn County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,833 կմ² է, բնակչությունը՝ 32,584 մարդ (2000 թ. տվյալներով)։ Շրջկենտրոնն է Ալբերտ Լի բնակավայրը։ Կազմավորվել է 1855 թ.։
Սեն Ժորժ դե Կոտո

Սեն Ժորժ դե Կոտո (ֆր.՝ Saint-Georges-des-Coteaux ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Ուեստ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17336։


== Բնակչություն ==
Համայնքի բնակչությունը 2010 թվականին կազմում էր 2560 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Ժորժ դե Կոտոյի վիճակագրության ազգային ինստիտուտ (ֆր.)
Սուդանի խոտ

Սուդանի խոտ (Sorghum sudanense), սուդանակորեկ, դաշտավլուկազգիների ընտանիքի սորգո ցեղի միամյա խոտաբույս։
Արմատային համակարգը փնջաձև է, հզոր, թափանցում է մինչև 2,5 մ խորություն։ Ցողունը մերկ է, բազմաթիվ տերևներով, բարձրությունը՝ 0,5–3 մ։ Տերևները նշտարաձև են, մերկ։ Ծաղկաբույրը՝ հուրան։ Պտուղը հասկիկային թեփուկի մեջ պարփակված սերմնապտուղ է։ 1000 հատիկի զանգվածը 5–15գ է։ Ջերմասեր է, ուժեղ չորադիմացկուն, բազմահար։ Փոշոտումը՝ քամու միջոցով։ Լավ կերաբույս է։ 100 կգ կանաչ զանգվածը պարունակում է 17, խոտը՝ 52 կերային միավոր։ Կանաչ զանգվածի բերքատվությունը 400 ց/հա է, խոտինը՝ 50–80 ց/հա, սերմերինը՝ 8–13 ց/հա։ Ցանքի նորման 20–25 կգ/հա է։ Վայրի վիճակում հանդիպում է Աֆրիկայում (Նեղոսի հովտում)։ Մշակում են Ամերիկայում, Եվրոպայում, Հյուսիսային և Արևելյան Աֆրիկայում, Հնդկաստանում, Հսյուսիսային (ԱՄՆ) և Հարավային Ամերիկայում, Ավստրալիայում, Ղազախստանում, Ռուսաստանի Դաշնության Ալթայի երկրամասում, Հեռավոր Արևելքում։
Բելոստոկ

Անվան այլ կիրառումների համար տե՛ս՝ Բելոստոկ (այլ կիրառումներ)Բելոստոկ (լեհ.՝ Białystok), քաղաք Լեհաստանի հարավ-արևելքում՝ Սուպրասլ գետի ափին։ Պոդլյասյան վոևոդության վարչական կենտրոնը՝ 292 150 մարդ բնակչությամբ։


== Պատմություն ==
Բելոստոկում գտնվող տարածքը պատկանում էր մազովեցկյան իշխաններին և Տևտոնյան միաբանությանը․ 14-րդ դարում եղել է Լիտվական մեծ իշխանություն կազմում, որպես քաղաք։
Ըստ լեգենդների, քաղաքը հիմնադրել է Լիտվական մեծ իշխանություն իշխան Գեդիմինը՝ 1320 թվականին։ Քաղաքի մասին առաջին գրավոր հիշատակումները եղել են 1320 թվականից՝ Կազիմիր IV իշխանի արձանագրություններից, որտեղ նշվում է, որ Բելո գետի ափին գտնվում է խոշոր քաղաք։
1547 թվականին քաղաքի կառավարումը անցավ Վեսելովսկիների ընտանեկան իշխանությանը։ Իշխանական տունը քաղաքում կառավարում է քարե ամրոց և եկեղեցի։
1645 թվականին իշխանության անկումից հետո քաղաքը անցել է Ստեֆան Չարնեցկուն, ի շնորհակալություն Շվեդիայի դեմ մղվող կռիվներում ունեցած մեծ ներդրման համար։
Չորս տարի անց, որպես իր դստեր օժիտ, Բելոստոկ քաղաքի կառավարությունը զիջել է իր դիրքերը։
15-ից 16-րդ դարում Բելոստոկը համարվում էր Լեհաստանի թագավորության և տարածաշրջանի արվեստի և գիտության կենտրոններից մեկը։


== Աշխարհագրություն ==
Բելոստոկը Լեհաստանի հյուսիս-արևելքի ամենամեծ քաղաքն է։ Աշխարհագրական կոորդինատներն են՝ 53°07′ հս․ լ. 23°10′ ավ. ե.: Գտնվում է Լեհաստանի մայրաքաղաք Վարշավայից 188 կմ, իսկ Բելառուսի սահմանից 54 կմ հեռավորության վրա։ Երկաթուղային հանգույց է։
Քաղաքը իր անվանումը ստացել է Բելո գետի անունից, քանի որ գտնվում է այդ գետի ջրափի եզրին։


=== Կլիմա ===
Բելոստոկը գտնվում է Լեհաստանի հյուսիսում՝ Բելառուսի սահմանի մոտ, որտեղ արձանագրվում են Լեհաստանի ամենացուրտ ձմեռները։ Միջին հունվարյան ջերմաստիճանը կազմում է −5°С, իսկ ամենացածր ջերմաստիճանը արձանագրվել է մինչև −34 °C:
Ամռանը համեմատաբար ավելի տաք է։ Հուլիս ամսվա կեսերին ջերմաստիճանը արձանագրվում է միջինում 17 °C, սակայն կարող է հասնել մինչև 33 °C-ի։ Տեղումների միջին քանակը՝ 550 մմ տարվա կտրվածքով։


== Ծանոթագրություններ ==
Կամիշինկա

Անվան այլ կիրառումների համար տե՛ս՝ Կամիշինկա (այլ կիրառումներ)Կամիշինկա (ուկրաիներեն՝ Комишинка, Ղրիմի թաթարերեն՝ Molla Eli), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Մոլլա-Էլի։
2001 թվականի տվյալներով Կամիշինկա գյուղում բնակվում էր 163 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
44 (թիվ)

44 (քառասունչորս), բնական թիվ է


== Աստղագիտության մեջ ==
44 կարգային թիվն է կրում Նիսա աստերոիդը


== Քիմիայում ==
44-ը Ռութենիումի ատոմային թիվն է


== Այլ ==
44-ը Ֆրանսիայի Ատլանտյան Լուար դեպարտամենտի կարգային թիվն է


== Տես նաև ==
44-րդ հարավային զուգահեռական
44-րդ հյուսիսային զուգահեռական


== Արտաքին հղումներ ==
Մարկո Կրիժևչանին

Մարկո Կրիժևչանին, Մարկո Կրիզին (խորվ.՝ Marko Križevčanin, 1589, Կրիժևցի, Koprivnica-Križevci County, Խորվաթիա - սեպտեմբերի 7, 1619(1619-09-07), Կոշիցե, Abaúj county, Հունգարիայի թագավորություն), Հռոմի կաթոլիկ եկեղեցու սուրբ, քահանա, նահատակ, աստվածաբանության պրոֆեսոր, միսիոներ։


== Կենսագրություն ==


=== Վաղ տարիներ ===
Մարկո Կրիզինը ծնվել է խորվաթական Կրիժևցի քաղաքում 1589 թվականին։ Նախնական կրթությունն ստացել է Վիեննայի ճիզվիտական ուսումնարանում, ապա Գրացի համալսարան, որտեղ էլ դարձել է փիլիսոփայության դոկտոր։ Դրանից հետո ընդունվել է Հռոմի գերմանալեզու «Collegium Germanicum et Hungaricum» սեմիարիան, որտեղ սովորել է 1611-1615 թվականներին։ Նա անձամբ իր ազգությունը փաստաթղթերում նշել է խորվաթ, ինչը պահպանված է սեմինարիայի արխիվներում։


=== Ծառայություն ===
Քահանա ձեռնադրվելուց հետո Մարկո Կրիզինը վերադարձել է Զագրեբի իր եպիսկոպոսություն, որտեղ մնացել է շատ կարճ ժամանակ։ Հունգարացի կարդինալ Պետեր Պազմանը հրավիրեց նրան Հունգարիա՝ ղեկավարելու Տրնավայի սեմինարիան։ Ավելի ուշ նրան աբբա նշանակեցին Կոշիցեից ոչ հեռու գտնվող բենեդիկտյան վանքում։


=== Նահատակություն ===
Այդ ժամանակ Կոշիցեն հունգարական կալվինիզմի կենտրոնն էր։ Կաթոլիկ եկեղեցու դիրքերն ամրապնդելու համար քաղաքի քաղաքապետը հրավիրում է երկու ճիզվիտների՝ Շտեֆան Պոնգրացին և Մելխիոր Գրոդեցկուն, որպեսզի քաղաքում կաթոլիկություն դասավանդեն, ինչը կալվինիստների շրջանում անհանգստություն առաջացրեց։ Մարկո Կրիժևչանինը օգնեց ճիզվիտներին իրենց միսիոներական գործում։ 1619 թվականի հուլիսի 13-ին Կոշիցեում տեղի ունեցավ կալվինիստների ապստամբություն։ Կալվինիստների բանակի ղեկավար Յուրի Ռակոցին գրավեց Կոշիցեն, և 1619 թվականի սեպտեմբերի 3-ին Մարկո Կրիզինը և ճիզվիտները ձերբակալվեցին։ Յուրի Ռակոցին քահանաներին խոստացավ պահպանել նրանց կյանքը, եթե նրանք հրաժարվեց կաթոլիկ հավատից և դառնան կալվինիստ։ Հոգևորականները հավատարիմ մնացին կաթոլիկությանը և ենթարկվեցին խոշտանգումների, ապա գլխատվեցին։


== Սրբադասում ==
Մարկո Կրիժևչանինին սրբերի շարքը դասել է Հռոմի պապ Պիոս X-ը 1905 թվականի հունվարի 15-ին և կանոնականացրել Հովհաննես Պողոս II-ը 1995 թվականի հուլիսի 2-ին։ Սրբի մասունքները ներկայումս պահպանվում են Տրնավա քաղաքի Սուրբ Աննա կուսանոցում։
Կաթոլիկ եկեղեցում սրբի հիշատակության օրը սեպտեմբերի 7-ն է։


== Ծանոթագրություններ ==


== Արտաքին հղումներ ==
Sv. Marko Križevčanin
St Mark of Križevci (անգլ.)
Markus Stephan Crisinus (գերմ.)
Կեհռի (այլ կիրառումներ)

Կեհռի անունը կամ տերմինը կարող է վերաբերել հետևյալ հոդվածներին․

Կեհռի - գյուղ Էստոնիայի Պիլվա շրջանի կազմում։
Կեհռի - գյուղ Էստոնիայի Պուկա շրջանի կազմում։
Կեհռի - գյուղ Էստոնիայի Ռիուգե շրջանի կազմում։
Հիլվերսում

Հիլվերսում (հոլ.՝ Hilversum ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 45,59 կմ² է, բնակչությունը՝ 85.080 (2011 թ.)։ Մեկ շնչի տարեկան միջին եկամուտը 15.100 եվրո է։
Իսպանիայի ռադիոյի և հեռուստատեսության սիմֆոնիկ նվագախումբ

Իսպանիայի ռադիոյի և հեռուստատեսության սիմֆոնիկ նվագախումբ (իսպ.՝ Orquesta Sinfónica de Radio Televisión Española), իսպանական ռադիո նվագախումբ RTVE՝ Իսպանիայի ազգային հեռարձակման ցանցի կազմում։ Հիմնադրվել է 1965 թվականին Իգոր Մարկևիչի մասնակցությամբ՝ Իսպանիայի ազգային ռադիոյի և հեռուստատեսության ու Իսպանիայի փառատոներին ծառայելու առաքելությամբ։ 2015 թվականին նվագախումբը  գալա համերգով տոնել է իր 50-ամյակը։
Նվագախումբը հիմնված է Մադրիդում գտնվող Մոնումենտալ թատրոն համերգասրահում։


== Դիրիժորներ ==
Միգել Անխել Գոմես Մարտինես (2016-)
Կառլոս Կալմար (2011-2016)
Ադրիան Լեապեր  (2001-2010)
Էնրիկե Գարսիա Ասենսիո (1998-2001)
Սերժիու Կոմիսիոնա (1990-1998)
Արպադ Յոո (1988-1990)
Միգել Անխել Գոմես Մարտինես (1984-1987)
Օդոն Ալոնսո (1968-1984)
Էնրիկե Գարսիա Ասենսիո (1965-1984)
Անտոնի Ռոս-Մարբա (1965-1967)


== Հիմնական հյուր դիրիժորներ ==
Միգել Անխել Գոմես Մարտինես
Անտոնի Ռոս-Մարբա (1988-1991)
Դավիդ Շալոն (1997-1999)


== Ծանոթագրություններ ==


== Արտաքին հղումներ ==
Կայքէջ
ՊեպսիԿո

«ՊեպսիԿո ընկերություն» (անգլ.՝ PepsiCo Inc.), ամերիկյան սննդամթերքի և խմիչքների անդրազգային կորպորացիա՝ տեղակայված Փըրչեյս քաղաքում (Նյու Յորք նահանգ, ԱՄՆ)։ Զբաղվում է հացահատիկային ծագման թեթև սննդի և զովացուցիչ ըմպելիքների արտադրությամբ, մարքեթինգով և մատակարարմամբ։
Ընկերությունը ձևավորվել է 1965 թվականին՝ որպես «Պեպսի Կոլա» զովացուցիչ ըմպելիքների և «Ֆրիտո Լեյ» չիպսերի ընկերության միավորման արդյունք։ Միավորումից ի վեր «ՊեպսիԿոն», բացի իր այցեքարտային «Պեպսի» ըմպելիքից, լայնորեն մեծացրել է արտադրատեսակների տեսականին, 1998 թվականին ձեռք բերելով «Tropicana», իսկ 2001 թվականին՝ «Quaker Oats» խոշոր ընկերությունները, ինչպես նաև արտադրվող տեսականուն ավելացնելով՝ «Գեյթորեյդ» սպորտային խմիչքի ապրանքանիշը, որը լայն սպառում ունի հյուսիսամերիկյան սպորտային լիգաներում։
2012 թվականի հունվարի 22-ի դրությամբ ընկերության ապրանքատեսակներից յուրաքանչյուրի մանրանածախ վաճառքը կազմել է ավելի քան 1 միլիարդ ԱՄՆ դոլար, մատակարարվելով 200-ից ավելի պետություններում, ինչի արդյունքում տարեկան մաքուր եկամուտը կազմել է 43,3 միլիարդ ԱՄՆ դոլար։ Ըստ զուտ եկամտի՝ «ՊեպսիԿոն» համարվում է երկրորդ խոշորագույն սննդամթերքի և խմիչքի ընկերությունն աշխարհում։
2012 թվականի դրությամբ ընկերության աշխատակիցների թիվն հասնում է 278 000-ի։ 2006 թվականից նախագահի և գործադիր տնօրենի պաշտոնը զբաղեցնում է հնդկական ծագման ամերիկյան գործարար Ինդրա Կրիշնամուրթհի Նույին։
Ընկերության կողմից արտադրված ըմպելիքների շշալցումն ու մատակարարումը որոշ տարածաշրջաններում տեղի է ունենում հատուկ լիցենզավորված շշալցնողների կողմից։ Հայաստանում «Պեպսի» ապրանքանիշի արտադրումն իրականացվում է «Ջերմուկ Ինթերնեյշնլ» ընկերության «Պեպսի Կոլա Բոթլեր Հայաստան» գործարանում։


== Ծանոթագրություններ ==


== Արտաքին հղումներ ==
Պաշտոնական կայք
Միմուլյուս վագրա-խոշորածաղիկ

Միմուլյուս վագրա-խոշորածաղիկ, միամյա խոտաբույս է՝ մինչև 30 սմ բարձրությամբ, փխրուն ցողունով։ Խողովակավոր ծաղիկներն ունեն երկշուրթ ծռվածք։ Դրանք կազմած են միաձույլ 5—6 բաժակաթերթիկներից, որոնց գագաթները ազատ են 5 անհավասար չափի պսակաթերթիկներից։ Գույնը դեղին է՝ մուգ դարչնագույն, անհավասար, ձուլված կամ առանձին բծերով ծածկված։ Այստեղից էլ ստացել է իր «վագրային» անվանումը։ Հայրենիքը Հարավային Ամերիկան է։ Պատկանում է խլածաղկազգիների ընտանիքին։ Վաղ ծաղկող միամյաների թվին է պատկանում։ Ծաղկումը առատ է, հավասարաչափ և բավականին երկարատև (մինչև հոկտեմբեր)։ Սերմերը ցանում են ապրիլի սկզբին տաք կամ կիսատաք ջերմոցներում։ Բաց գրունտ են տեղափոխում մայիսի վերջերին (Արարատյան դաշտի պայմաններում՝ մայիսի առաջին տասնօրյակում)։ Աճման պայմանների նկատմամբ քչապահանջ բույս է։ Լավ է աճում խոնավ հողերում։ Առատորեն ծաղկում է ինչպես բաց, արևոտ վայրերում, այնպես էլ ստվերի տակ։ Խիստ յուրահատուկ, խայտաբղետ ծաղիկները առանձնապես աչքի չեն ընկնում վառ նրբերանգներով՝ միքսբորդերներում և ծաղկային օջախներում տնկելու համար։ Առանձնապես բարձր է գնահատվում միմուլյուսի բուրումնավետ տեսակը (միմուլյուս մուսկուսյան)։


== Ծանոթագրություններ ==
Լաջանա

Լաջանա (վրաց.՝ ლაჯანა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 630 մետր բարձրության վրա։ Շրջկենտրոն Ցագերից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 289 մարդ։


== Ծանոթագրություններ ==
Աշկիթան Մեծ

Աշկիթան  Մեծ, գյուղ Արևմտյան Հայաստանում, Վանի վիլայեթի Աղբակի գավառում։


== Բնակչություն ==
XX դարի սկզբին ուներ 25 տուն հայ և քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վաժենկա (Մուրզինկայի վտակ)

Վաժենկա (Մուրզինկայի վտակ)  (ռուս.՝ Важенка (приток Мурзинки)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մուրզինկա գետի աջ ափով՝ 18 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009914
Հիդրոլոգիական ուսումնասիրությունների կոդը - 115100991
Ավազանի կոդը -  13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կանանց միջազգային թանգարան

Կանանց միջազգային թանգարան (անգլ.՝ International Museum of Women), թանգարան, որի կենտրոնը գտնվում է Սան Ֆրանցիսկոյում։ Այն առցանց թանգարան է, որտեղ ներկայացված են կանանց խնդիրներ ամբողջ աշխարհից։ 2014 թվականի մարտից այն հանդիսանում է Կանանց Համաշխարհային Հիմնադրամի մաս։


== Ստեղծում և ընդլայնում ==
Կանանց միջազգային թանգարանը հիմնադրվել է 1985 թվականին, որպես Կանանց ժառանգության թանգարան։ Որպես Կանանց ժառանգության թանգարան, այն կազմակերպում էր ցուցահանդեսներ, հանրային ծրագրեր, գրքերի տոնավաճառներ, Կանանց պատմություն ամսագրի համար կրթական ռեսուրսներ։ 1997 թվականին Bay Area-ի մի խումբ ուսուցիչներ նախաձեռնում են նվիրատվությունների միջոցով ավելի մեծ թանգարան կառուցել։
1997 թվականից  ընդլայնումից հետո իր նոր անվամբ Կանանց միջազգային թանգարանը կազմակերպել է ցուցահանդեսներ, հյուրընկալել հանրային համաժողովներ, մշակել ուսումնական ծրագիր դպրոցների համար։ 2009 թվականի հունիսի դրությամբ թանգարանը գոյություն ուներ որպես վիրտուալ թանգարան  A 2005 effort to build a 100,000-square-foot (9,300 մ2) facility for $120 million failed.:
2014 թվականի մարտի 5-ին, Կանանց միջազգային թանգարանը միավորվել է Կանանց համաշխարհային հիմնադրամի հետ,  և հիմա բնորոշվում է որպես դրա մաս։


== Ցուցահանդեսներ ==
Թանգարանում ներկայացված են մի քանի առցանց ցուցանմուշներ։ Ցուցանմուշներից մեկը՝ «Պատկերացնում ենք ինքներս մեզ» ցուցահանդեսը, արվեստի գործերի և գրքի ցուցահանդես է, որում նկարագրվում է, թե ինչպես են աշխարհի տարբեր երկրներից 20-ից 40 տարեկան կանայք սահմանում իրենց համապատասխան սերունդները. այս ցուցադրությունը 2006 թվականին որպես անթոլոգիա խմբագրվել ու տպագրվել է Նոր Աշխարհ գրադարանի կողմից։  2010 թվականին ստեղծված «Կանայք և համաշխարհային տնտեսությունը» ցուցադրությունը լուսաբանել է, թե ինչպես են ամբողջ աշխարհի կանայք փոխազդում փողի և տնտեսության մեջ իրենց դերի հետ։


== Ծանոթագրություններ ==
ANIVAR

ANIVAR (իսկական անունը Անի Վարդանյան, մայիսի 27, 1996(1996-05-27), Վլադիկավկազ, Ռուսաստան), ռուս վիդեոբլոգեր, երգչուհի։


== Կենսագրություն ==
Ծնվել է Հյուսիսային Օսիայում՝ հայկական ընտանիքում։
Վաղ մանկությունից երգել է։ Տատիկը երաժշտական կրթություն է ունեցել և նա, նկատելով թոռնուհու երաժշտական ունակությունները, որոշել է, որ նրան պետք է տան երաժշտական դպրոց։ Ինքը՝ Անին, ուզեցել է գնալ վոկալի, բայց ծնողները նրան տվել են ջութակի։ Այնուհետև գնացել է դաշնամուրի, իսկ կիթառ նվագել ինքնուրույն է սովորել։
Դպրոցից հետո պատրաստվել է գնալ ատամնաբուժություն սովորելու, բայց ընտրություն է կատարել ստեղծագործական մասնագիտության օգտին և ընդունվել է Վլադիկավկազի Վալերի Գերգիևի անվան արվեստի քոլեջ։
2014 թվականին սկսել է հեռախոսով ձայնագրել հայտնի երգերի քավերները (այնպիսի կատարողների, ինչպիսիք են Եգոր Կրիդը, Պոլինա Գագարինան, Տիմատին, L’Oneը) և տեղադրել դրանք իր ՎԿ սոցիալական ցանցում։ 2016 թվականից սկսել է երգեր տեղադրել Ինստագրամում։ Նշանակալից հաջողությունը եկել է Յուլիաննա Կարաուլովայի «Դու այդպիսին չես» երգի կրկնօրինակումից հետո, որի տեքստը Անին վերափոխել էր այնպես, որ երգը ստացվել էր ոչ թե երիտասարդի, այլ ուտելիքի մասին։
Աստիճանաբար Անիի ինստագրամյան էջը հանրաճանաչություն է ձեռք բերել և դրանով հետաքրքրվել են գովազդատուները։ Այս եղանակով վաստակած առաջին գումարը հավասար էր 2 հազար ռուբլու։
Ինչ-որ պահի Անին հորինել է բեմական ANIVAR անունը և տեղափոխվել Մոսկվա։
2017 թվականին մեկ այլ քավեր-կատարող՝ Պավել Պոլյարնին, նրան առաջարկել է մեկնել Սանկտ-Պետերբուրգ, որտեղ նրանք նկարահանել են «Գրիբի » խմբի «Հալչում է սառույցը» երգի քավերը։ Որոշ ժամանակ անց Անիի ինստագրամյան էջի բաժանորդների թիվը հասել է 1 միլիոնի։
Մոտավորապես այդ ժամանակ Անին սկսել է հանրությանը ներկայացնել իր սեփական երգերը։ 2017 թվականին թողարկված «Դու դեռ կհիշես» սինգլը ինչ-որ պահի բարձրացել է ռուսական iTunes հիթ–շքերթի առաջին հորզոնական։ Այդ տարում թողարկված այլ երգերի թվում է եղել «Сердце пополам» երգը։
2018 թվականին Անին թողարկել է ևս մի քանի երգ, որոնց թվում էին «Ամառ»–ը և «Կգողանամ»–ը («Украду»): Եկատերինա Ադուշկինայի և Նիկիտա Մորոզովի հետ միասին ձայնագրել է «Ամեն ինչ իմն է» երգը, որը թողարկվել է «Վիմպելկոմ» ՓԲԸ-ի կողմից՝ ի աջակցություն իր «Բիլայն» ապրանքանիշի «Ամեն ինչ իմն է» սակագնային գծին. տեսահոլովակը թողարկվել է 2018 թվականի մայիսի 30-ին։
2019 թվականին թողարկել է այնպիսի երգեր, ինչպիսիք են՝ «Դու իմ դրախտն ես», «Ոչինչ չթաքցնել», «Սիրելի մարդ» և «Առանց քեզ»։ «Սիրելի մարդ» երգը 2020 թվականի դեկտեմբերին դարձել է «Ոսկե գրամաֆոն» մրցանակի դափնեկիր։
2020 թվականի փետրվարի 26-ին լույս է տեսել երգչուհու առաջին լիամետրաժ ալբոմը՝ «Նոր լուսաբաց» վերնագրով։
2020 թվականի ամռանը Անին հայտարարել է երաժշտական կարիերան դադարեցնելու մասին։
2020 թվականի դեկտեմբերի 11-ին թողարկվել է «Բարձր» («Высоко») մինի ալբոմը։


== Անձնական կյանք ==
Ամուսնացած է 2017 թվականի հոկտեմբերից։ Ամուսնու անունը Կարեն է։ 2018 թվականի աշնանը ծնվել է որդին, որին անվանել են Իվան։


== Սկավառակագրություն ==


=== Ալբոմներ ===


=== Մինի ալբոմներ (EP) ===


=== Սինգլներ ===


==== Համատեղ սինգլներ ====


== Մրցանակներ և անվանակարգեր ==


== Ծանոթագրություններ ==
Մանր ժամանակավոր ՌՆԹ

Մանր ժամանակավոր ՌՆԹ, մժՌՆԹ (անգլ.՝ Small temporal RNA, կրճատ՝ stRNA), կանոնավորում է գենի էքսպրեսիան կլոր որդերի զարգացման ժամանակ և, կանխարգելելով իՌՆԹ-ն, կապվում է տրանսկրիպտվելուց։ Ի տարբերություն կիՌՆԹ-ի, մժՌՆԹ-ն կարգավորում է թիրախային ՌՆԹ-ի էքսպրեսիան տրանսլյացիայի ինիցիացիայից հետո՝ առանց իՌՆԹ-ի կայունության խախտման։ Ներկայումս մժՌՆԹ-ն ավելի հայտնի է որպես միկրոՌՆԹ։
Կապվելով նրանց թիրախային գեների 3' չտրանսկրիպտված գեների կոմպլեմենտար հաջորդականությանը, մժՌՆԹ-ն ցուցաբերում է բացասական հետտրանսկրիպցիոն կանոնավորում։ մժՌՆԹ-ն տրանսկրիպտվում է որպես երկար նախորդող ՌՆԹ, որը մշակվում է ՌՆազ Dicer/DCR-1 և սպիտակուցների RDE-1/AGO1 ընտանիքի (հայտնի են իրենց դերով ՌՆԹ ինտերֆերենցի ընթացքում) կողմից։ մժՌՆԹ-ն կարող է կատարել նաև C. elegans և այլ օրգանիզմների զարգացման ընթացքում ժամանակավոր անհատականության կարգավորման ֆունկցիաներ։


== Ծանոթագրություններ ==
Նովոկայպանովո

Նովոկայպանովո (ռուս.՝ Новокайпаново, բաշկիրերեն՝ Яңы Ҡайпан), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 538 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլկհարտ շրջան (Ինդիանա)

Էլկհարտ շրջան (անգլ.՝ Elkhart County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.202 կմ² է, բնակչությունը՝ 182.791 մարդ (2010 թ. տվյալներով)։ Շրջկենտրոնն է Գոշեն բնակավայրը։ Կազմավորվել է 1830 թ.։
Շիպիլով (Չերտկովսկի շրջան)

Շիպիլով (ռուս.՝ Шипилов), գյուղ Ռուսաստանի Ռոստովի մարզի Չերտկովսկի շրջանում։ Մտնում է Զուբրիլինսկի գյուղական համայնքի կազմի մեջ։
Աֆիմյա

Աֆիմյա (ռուս.՝ Афимья), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Տիմշեր գետի ձախ ափին՝ 20 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014343
Կոդը ըստ հիդրոլոգիական հետազոտության (ՌԴ) — 103001434
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռաիգլա

Ռաիգլա (էստ․՝ Raigla), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 121 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թուրքմենստան (այլ կիրառումներ)

Թուրքմենստան, կարող է վերաբերել՝

Թուրքմենստան - պետություն Ասիայում
Թուրքմենստան - թուրքմենական պետական միջազգային հեռուստաընկերություն
Շադրասակ Կիբյա

Շադրասակ Կիբյա (ռուս.՝ Шадрасак Кибья), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 209 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3034) Կլիմենհագա

(3034) Կլիմենհագա (անգլ.՝ Climenhaga), աստերոիդ աստերոիդների հիմնական գոտում։ Հայտնաբերվել է 1917 թվականի սեպտեմբերի 24-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,324522 ա. մ., առավելագույնը մոտենում է 1,8372 ա. մ. հեռավորության վրա և հեռանում 2,8118 ա. մ.։ Արեգակի շուրջ մեկ ամբողջական պտույտ է կատարում 1294,49 երկրային օրվա ընթացքում, իր ուղեծրով շարժվելով միջինում 0,278102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3034) Կլիմենհագա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերածնություն (ամսագիր)

«Վերածնություն»  հասարակական, գրական, տեսական ամսագիր։ Հնչակյան կուսակցության Ամերիկայի շրջանի, վերջում՝ կուսակցության ձախ թևի (որն այնուհետև միացել է ԱՄՆ-ի բանվորական կուսակցությանը) պաշտոնաթերթ։ Լույս է տեսել 1918-1920 թվականին, Բոստոնում։ Խմբագիր-հրատարակիչներ՝ Ե․ Սիրվարդ (Դրիգորյան), Հ․ Բարեջանյան։ Հանդես է եկել պատերազմի ընթացքում հայոց դատը Անտանտի օգնությամբ լուծելու օգտին։ Հետագայում հրաժարվել է այդ գաղափարից և սատարել Հոկտեմբերյան հեղափոխությանը։ 
Լուսաբանել է սոցիալիզմի գաղափարախոսությունը, հրապարակել նշանավոր համարվող սոցիալիստական գործիչների (ժ․ ժորես, Ա․ Բեբել և ուրիշներ) աշխատությունները, Սոցինտերնի խորհրդաժողովների նյութեր։ Լուսաբանել է ամերիկահայ և գաղութահայ կյանքը։ Ունեցել է գրական բաժին։
Ալասոո

Ալասոո (էստ․՝ Alasoo), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 78 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիկոլայ Սվանիձե

Նիկոլայ Սվանիձե (ռուս.՝ Николай Карлович Сванидзе, ապրիլի 2, 1955(1955-04-02), Մոսկվա, ԽՍՀՄ), ռուս հեռուստալրագրող, պատմաբան, պրոֆեսոր, Ռուսաստանի պետական հումանիտար համալսարանի լրագրության ամբիոնի վարիչ, Ռուսաստանի հեռուստատեսության առաջատար մի շարք ծրագրերի հաղորդավար։
Ռուսաստանի Դաշնության Հանրային պալատի անդամ (2005-2014)։ 2009 թվականից մինչ հանձնաժողովի լուծարումը 2012 թվականին եղել է Ռուսաստանի պատմության կեղծարարության փորձերին հակազդելու  վնաս հասցնող շահերի անդամ։ Մոսկվայի հեռուստատեսության և ռադիոհեռարձակման «Օստանկինո» ինստիտուտի դասախոս։ Մտնում է Ռուսաստանի Դաշնությանը առընթեր քաղաքացիական հասարակության զարգացման և մարդու իրավունքների խորհրդի կազմի մեջ։
Ռուսական հրեական կոնգրեսի Հանրային խորհրդի անդամ։


== Ծանոթագրություններ ==
ჟ

Ժան (վրացերեն՝ ჟანი), վրացական այբուբենի 16-րդ տառը։ Համապատասխանում է հայերեն Ժ ժ տառին։
Վրացական թվային համակարգում համապատասխանում է 90 արժեքին։


== Գիր ==


=== Գրի տարբերակներ ===


== Համակարգչային կոդավորում ==


== Բրայլ ==


== Տես նաև ==
Ж, կյուղերյան տառ


== Ծանոթագրություններ ==


== Մատենագիտություն ==
Mchedlidze, T. (1) The restored Georgian alphabet, Fulda, Germany, 2013
Mchedlidze, T. (2) The Georgian script; Dictionary and guide, Fulda, Germany, 2013
Machavariani, E. Georgian manuscripts, Tbilisi, 2011
The Unicode Standard, Version 6.3, (1) Georgian, 1991-2013
The Unicode Standard, Version 6.3, (2) Georgian Supplement, 1991-2013
Սալանգա (Սուխոնայի վտակ)

Սալանգա (ռուս.՝ Саланга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 187 կմ հեռավորության վրա։ Գետի երկարությունը 40 կմ է։ Սալանգի ակունքը գտնվում է անտառներում, Տարնոգսկի Գորոդկաից 16 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008954
Հիդրոլոգիական ուսումնասիրությունների կոդը - 103000895
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շեխկարա

Շեխկարա, գյուղ Արևմտյան Հայաստանում, Վանի վիլայեթի Թիմարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աղակալած ճահճուտ

Աղակալած ճահճուտ, կենսաբանական բնության հուշարձան Հայաստանում, որը ճահճուտ է։ Բնության հուշարձանը գտնվում է Արարատի մարզի, Արարատ քաղաքում, հանքային աղբյուրների մոտ, ծովի մակարդակից մոտ 850 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
(3669) Վերտինսկի

(3669) Վերտինսկի (անգլ.՝ Vertinskij), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,214658 ա. մ., առավելագույնը մոտենում է 2,0585 ա. մ. հեռավորության վրա և հեռանում 2,3708 ա. մ.։ Արեգակի շուրջ մեկ ամբողջական պտույտ է կատարում 1203,81 երկրային օրվա ընթացքում, իր ուղեծրով շարժվելով միջինում 0,29905 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3669) Վերտինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներչինսկի շրջան

Ներչինսկի շրջան (ռուս.՝ Нерчинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ներեչինսկ։


== Աշխարհագրություն ==
Շրջանի տարածքի մակերեսը կազմում է 5230 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28187 մարդ։ Բնակչության խտությունը կազմում էր 5,39 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լենա Դանհեմ

Լենա Դանհեմ ⟨անգլ.՝ Lena Dunham, մայիսի 13, 1986(1986-05-13)[…], Նյու Յորք, Նյու Յորք և ԱՄՆ⟩, ամերիկացի դերասանուհի, գրող, պրոդյուսեր և ռեժիսոր։ Առավել հայտնի է որպես HBO ստուդիայի Աղջիկներ սերիալի ստեղծող, սցենարիստ և աստղ․ այս դերակատարման համար նա առաջադրվել է Էմմի մրցանակի բազում անվանակարգերում և արժանացել երկու Ոսկե գլոբուսի։ Դանհեմը հանդես է եկել նաև որպես Աղջիկներ սերիալի մի քանի էպիզոդի ռեժիսոր և դարձել առաջին կինն, ով արժանացել է Ամերիկայի ռեժիսորների գիլդիայի մրցանակաբաշխության մրցանակին Հումորային սերիալի լավագույն ռեժիսոր անվանակարգում։ Աղջիկներ սերիալից առաջ Դանհեմը հեղինակել, նկարահանել և խաղացել է իր կիսակենսագրական "Մատնաչափ կահույք" (Tiny Furniture, 2010) հեղինակային ֆիլմում, որի համար նա արժանացել է "Անկախ ոգի" մրցանակի Լավագույն առաջին սցենար անվանակարգում։
2013 թվականին Դանհեմն ընդգրկվել է Թայմս տարեգրի՝ Աշխարհի 100 ամենաազդեցիկ անձանց ցուցակում։ 2014 թվականին լույս է տեսեն Դանհեմի առաջին գիրքը՝ "Ես ձեր մտածածը չեմ․ Երիտասարդ կինը պատմում է, թե ինչ է "սովորել""։


== Ծանոթագրություններ ==
Էլեգիա (այլ կիրառումներ)

Էլեգիա, կարող է վերաբերել՝

Էլեգիա - եղերերգ, քնարական ժանրի ստեղծագործություն
Էլեգիա - իսպանացի ռեժիսոր Իզաբել Կոյշետի մելոդրամա
88 (թիվ)

88 (ութսունութ), բնական թիվ է


== Գիտության մեջ ==
88-ը Ռադիումի ատոմային թիվն է
88 կարգային թիվն է կրում Թեսիբե աստերոիդը


== Այլ ==
88-ը Ֆրանսիայի Վոգեզներ դեպարտամենտի կարգային թիվն է


== Տես նաև ==
88 թ.
Մ. թ. ա. 88 թ.
1988 թ.
Universal Studios

Յունիվերսալ Ստուդիոս, Հոլիվուդյան կինոստուդիա, ներկայումս գործող կինոստուդիաներից ամենահինն է, հիմնվել է 1912 թ. հունիսի 8-ին։ Հիմնադիրն է եղել կինոգործիչ Կառլ Լեմլեն։ 1915-1925 թթ. եղել է ԱՄՆ-ի ամենախոշոր կինոընկերությունը, թողարկելով 400-ից ավելի համր ֆիլմ։
2004 թվականից մտնում է NBC Universal ընկերության կազմում։ Ապրանքանիշի վրա պատկերված է երկրագունդը, որի շուրջը օղակաձև պտտվում է Universal («Տիեզերական») տառերը։ Գլխավոր գրասենյակը գտնվում է Կալիֆորնիայում՝ Լոս Անջելեսում։ Ընկերության անունով մեծ զբոսայգիներ կան Հոլիվուդում, Օռլանդոյում, Սինգապուրում և Օսակայում։
Զոոսպորներ

Զոոսպորներ, (զոո․․․ և հուն․ аσπορά — ցանք), զոոգոնիդներ, ջրիմուռների և ստորին սնկերի հատուկ բջիջներ, որոնք ծառայում են անսեռ բազմացմանը։ Զոոսպորները օժտված են մտրակիկներով և ընդունակ են ջրում շարժվելու։ Ի տարբերություն բուսական բնորոշ բջիջների, զոոսպորները չունեն ամուր թաղանթ։ Շատ ջրիմուռների զոոսպորներ, բացի քրոմատոֆորներից, ունեն նաև կարմիր աչք և կծկվող վակուոլ։ Զոոսպորները շարժվում են առաջընթաց և պտուտակաձև, որոշ ժամանակ անց կանգ են առնում, կորցնում մտրակիկները, պատվում ամուր թաղանթով և սկիզբ տալիս սնկի կամ ջրիմուռի նոր օրգանիզմի։ Բջիջները, որոնց մեջ առաջանում են զոոսպորներ, կոչվում են զոոսպորանգիումներ։